डंडई(गढ़वा): प्रखंड के अयोध्या बाँध, जरही में निषाद युवा संघ के तत्वाधान में लक्ष्मी पूजा के अवसर पर भव्य दुगोला सांस्कृतिक कार्यक्रम का आयोजन किया गया। दुगोला गढ़वा के व्यास रामप्रवेश चन्द्रवंशी एवं पलामू के व्यास सुरेन्द्र साहनी के बीच मुकाबला हुआ। बतौर मुख्य अतिथि महर्षि वेद व्यास परिषद विद्वत प्रकोष्ठ के प्रदेश अध्यक्ष डॉ कुलदेव चौधरी, पूर्व विधान सभा प्रत्याशी दशरथ चौधरी, रमना उपप्रमुख रविन्द्र चौधरी, पंसस महेन्द्र चौधरी ने संयुक्त रूप से फीता काटकर एवं दीप प्रज्वलित कर उदघाटन किया। डॉ चौधरी ने कहा कि माँ लक्ष्मी की आराधना करने से धन और यश की प्राप्ति होती है। समाज में लक्ष्मी जी को एक माँ और बेटी के रूप में आदर करते हैं। जिस घर में माँ और बेटी को सम्मान नहीं मिलता है, उस घर का बरकत नहीं होता है। सामाजिक कुप्रथा एवं कुरीतियों को मिटाने का संकल्प भी लेने को कहा। साथ ही कहा कि जिस तरह उत्तर प्रदेश में अयोध्या है उसी तरह जरही गाँव का अयोध्या बाँध इस क्षेत्र का गौरव है। वहीं उप प्रमुख रविन्द्र चौधरी ने कहा कि सामाजिक विकास के लिए सभी को एक जुट होने की जरूरत है ताकि सामाजिक समस्याओं से निजात दिला सके। मौके पर महर्षि वेद व्यास परिषद जिला कोषाध्यक्ष संतोष चौधरी, जिला सचिव सुदामा चौधरी, दुलारू चौधरी, मुन्ना चौधरी, हरेन्द्र चौधरी, रविन्द्र चौधरी, ललन चौधरी, अजय चौधरी, शंकर परदेशी, बब्लू कुमार, रोहित कुमार, संतोष कुमार, अशोक कुमार, दिलीप कुमार, शंकर कुमार चौधरी,शिवकुमार आदि उपस्थित थे।